Велика Копаня

Велика Копаня  — село в бывшом Виноградовском районѣ (од року 2020 — в Береговском) Закарпатской области Украины, центер сельской рады.Тронько П. Г., с. 243

 Административа 
Мѣстна администрация 
 Великокопанська сільська рада 
90330, Закарпатська обл., 
Виноградівський р-н,
с. Велика Копаня, вул. Шевченка, 5
тел. 03143 3-56-42 
До сельской рады административно належить тыж Мала Копаня.

Од року 2020 входить до Виноградовской громады.

 Полога 
Село розложене на правом березѣ Тисы о 12 км на сѣверовосток од районного центра, на восточной околици села лежить желѣзнична заставка Велика Копаняhttps://railwayz.info/photolines/photo/7528 линии Батьово–Солотвино.https://railwayz.info/photolines/station/2297

 История 
Перва упоминка о селѣ в историчных документах походить з року 1430.

В року 1910 в селѣ зраховали 1922 обывательох, векшинов Русинох, а тыж была значна нѣмецка  меншина; до Трианона село належало Тисянскому округу,  Tiszáninneni járás, жупы Угоча.A történelmi Magyarország

В року 1930 в селѣ заевидовали 2467 обывательох, з них были: 2186 Русины, 248 Евреи, 14 Мадяре, 14 Чехы и Словаци, 5 — чужоземцѣ. До грекокатолицкой громады входив 2141 вѣрник, а мала она муровану церкву  од року 1853. В селѣ была русинска школа (6 клас) и чешска (2 класы), нотарскый уряд, пошта, жандарска станиця, ходив державный автобус. Селяне ся занимали кошаркарством, ай были сталы курзы, де ся тото майстерство мож было научити.Достал Я., с. 213.

В добѣ УССР в селѣ было мясо-молочне, овоцинарске и виноробне земледѣлске дружство, котрому належали  земель, 700 голов маргы, 17 тракторы, 9 терьховых авт. Велика Копаня мала середню школу, двѣ библиотекы, културный дом, болницю и амбулаторию, аптеку, пошту, 8 торговых точок. В той добѣ выставили 370 новых хыж.

Жерела и одказы
 A történelmi Magyarország atlasza és adattára 1914  Доступно онлайн
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
 Тронько П. и др. (ред.) Історія міст і сіл України. Том 7. Закарпатська область. К. 1969. 



 Референции 

Катеґорія:Населены пункты Украины
Катеґорія:Населены пункты Закарпатской области